Logo
Maskot Konqi pre KDE a Plasma desktop 
**KDE Plasma 5** je piatou a súčasnou generáciou pracovného prostredia vytvoreného KDE primárne pre systémy Linux. KDE Plasma 5 je nástupcom KDE Plasma 4 a bola prvýkrát vydaná 15. júla 2014. Obsahuje novú predvolenú tému, známu ako „Vánok", ako aj zjednotenie prostredia naprieč rôznymi zariadeniami. Grafické rozhranie bolo plne migrované na QML, ktorý využíva OpenGL pre hardvérovú akceleráciu, čo malo za následok lepší výkon a zníženú spotrebu energie.

Plazma KDE 5 je vytvorená s použitím Qt 5 a KDE Frameworks 5.

Zlepšuje podporu pre HiDPI displeje a dodáva zjednotenégrafické prostredie, ktoré sa môže prispôsobiť podľa používaného zariadenia. Verzia 5.0 tiež obsahuje novú predvolenú tému, prezývanú „Vánok". Zmeny vnútri zahŕňajú migráciu na nový, plne hardvérovo akcelerovaný grafický balík, s použitím OpenGL(ES). Plazma 5 dokončuje migráciu KDE Plasma 4 na QtQuick.

Systémy okien
-------------

KDE Plasma 5 využíva X Window System, ale podpora pre Wayland je vo vývoji. Počiatočná podpora pre Wayland bola sprístupnená vo verzii 5.4. Stabilná podpora pre základnú reláciu Wayland bola poskytnutá vo vydaní 5.5 (december 2015).

Vývoj
-----

Od rozdelenia KDE Software Compilation na KDE Plasma, KDE Frameworks a KDE Applications sa každý podprojekt môže vyvíjať vlastným tempom. KDE Plasma 5 má vlastný plán vydaní, s novými funkciami vydanými každé tri až štyri mesiace a opravnými vydaniami v priebehu mesiaca.

Funkcie pracovnej plochy
------------------------

* KRunner – Funkcia vyhľadávania s niekoľkými dostupnými doplnkami. Okrem rýchleho spúšťania aplikácií prehľadáva súbory a priečinky a vykonáva mnoho ďalších úloh, ako je konverzia cudzej meny a konverzia fyzikálnych veličín.Tak isto funguje aj ako kalkulačka.
* Aktivity – „virtuálne plochy", ktoré majú svoje vlastné rozloženia a tapety. Môžu byť pomenované a navigované cez menu Aktivity.
* Prispôsobenie si plôch, rozloženia a panelov na viacerých monitoroch
* Widgety, nazývané „Plasmoidy", môžu byť pridané do panela alebo pracovnej plochy
* Správca súborov Dolphin – hromadné premenovanie súborov, možnosť prispôsobenia prostredníctvom „servisných menu", ktoré pridávajú nové funkcie do kontextového menu
* Správa sedení
* Spectacle – na vytváranie snímok obrazovky

História
--------

Prvá Plasma 5 Technology Preview (v tom čase nazvaná *Plasma 2*) bola vydaná 13. decembra 2013. Dňa 15. júla 2014 bola vydaná prvá verzia - Plazma 5.0 - uzrela svetlo sveta.

Plazma 5 nahradila na jar 2015 Plasma 4 v mnohých populárnych distribúciách, ako napríklad Fedora 22, Kubuntu 15.04, a openSUSE Tumbleweed.

### Vydania

Vydania nových funkcií sa vydávajú každé štyri mesiace a opravné vydania v priebehu nasledujúcich mesiacov. Od verzie 5.8 LTS KDE plánuje podporovať každú novú verziu LTS 18 mesiacov s opravami chýb, zatiaľ čo nové pravidelné vydania budú mať nové funkcie.

Galéria
-------

* Predvolená obrazovka uzamknutia v Plasma 5Predvolená obrazovka uzamknutia v Plasma 5
* Plazma 5.0 znázorňujúca KRunner a správu displejaPlazma 5.0 znázorňujúca KRunner a správu displeja
* OSD správy napájania a jasu klávesniceOSD správy napájania a jasu klávesnice
* Obrazovka pri vypínaní Plasma 5Obrazovka pri vypínaní Plasma 5
* Prihlasovacia obrazovkaPrihlasovacia obrazovka
* Systémové nastaveniaSystémové nastavenia
* Prvá verzia Plasma 5Prvá verzia Plasma 5

Referencie
----------

1. ↑  . Dostupné online.
2. ↑  . Dostupné online.
3. ↑  . Dostupné online.
4. ↑   *plasma-framework readme* [online]. [Cit. 2019-06-03]. Dostupné online. Archivované 2019-12-16 z originálu.
5. ↑  . Dostupné online.
6. ↑  . Dostupné online.
7. 1 2  . Dostupné online.
8. ↑  . Dostupné online.
9. ↑  . Dostupné online.
10. ↑  . Dostupné online.
11. ↑  . Dostupné online.
12. ↑  . Dostupné online.
13. ↑  . Dostupné online.
14. ↑   *Archivovaná kópia* [online]. [Cit. 2019-06-03]. Dostupné online. Archivované 2019-02-17 z originálu.

Iné projekty
------------

Commons
* Spolupracuj na Commons Commons ponúka multimediálne súbory na tému **KDE Plasma 5**